
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 4 

10 Ιανουάριου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 


Χορήγηση ειδικής μηνιαίας αποζημίωσης σε υπαλλή¬ 
λους που υπηρετούν με απόσπαση στην Α.Ε. ΑΞΙΟ¬ 
ΠΟΙΗΣΗΣ ΠΕΡΙΟΥΣΙΑΣ Ε.Ο.Τ. 1 

Καθορισμός αποδοχών επιτόπιου προσωπικού των 
Γραφείων Τύπου Ρώμης, Βερολίνου (πρώην Βόν¬ 
νης), Παρισιού, Βρυξελλών, Ουάσιγκτον, Νέας 
Υόρκης, Λονδίνου και Μαδρίτης. 2 


Σύσταση, συγκρότηση και ορισμός μελών Επιτροπής 
Αξιολόγησης αιτημάτων Προμηθειών και Εκτέλε¬ 
σης Εργασιών του Υπουργείου Οικονομικών, με 
διαπραγμάτευση, για την περίοδο έτους 2000. 3 

Σύσταση Ομάδας Έργου, για την Ασφάλεια Πληροφο¬ 
ριακών Συστημάτων του Υπουργείου Οικονομικών. 4 

Σύσταση, συγκρότηση και ορισμός μελών Ομάδας 
Έργου στο Υπουργείο Οικονομικών, για τη δημι¬ 


ουργία Τράπεζας Νομικών Πληροφοριών αυτού... 5 

Πραγματοποίηση Β' φάσης των Ταχύρρυθμων Υπο¬ 
χρεωτικών Επιμορφωτικών Προγραμμάτων για τα 
νέα σχολικά βιβλία του Ενιαίου Λυκείου. 6 

Άδεια κατοχής Β' θέσης. 7 


Ιδιωτικοποίηση της Ανώνυμης Εταιρείας με την επω¬ 
νυμία «ΕΛΛΗΝΙΚΗ ΒΙΟΜΗΧΑΝΙΑ ΟΧΗΜΑΤΩΝ Α.Ε.» 
με την πώληση μετοχών κυριότητας της «ΕΛΛΗΝΙ¬ 
ΚΗΣ ΤΡΑΠΕΖΑΣ ΒΙΟΜΗΧΑΝΙΚΗΣ ΑΝΑΠΤΥΞΕΩΣ 
Α.Ε.» της «ΓΕΝΙΚΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Α.Ε.» του «ΜΕΤΟΧΙΚΟΥ ΤΑΜΕΙΟΥ ΑΕΡΟΠΟΡΙΑΣ» 
και της «ΔΗΜΟΣΙΑΣ ΕΠΙΧΕΙΡΗΣΗΣ ΚΙΝΗΤΩΝ 
ΑΞΙΩΝ Α.Ε.». 8 

Πώληση μετοχών κυριότητας του Ελληνικού Δημοσί¬ 
ου και της Ελληνικής Τράπεζας Βιομηχανικής Ανα- 
πτύξεως (Ε.Τ.Β.Α.) που αντιπροσωπεύουν ποσο¬ 
στό έως 49% του συνολικού μετοχικού κεφαλαίου 
της Ανώνυμης Εταιρείας «ΕΛΛΗΝΙΚΗ ΑΕΡΟΠΟΡΙ¬ 
ΚΗ ΒΙΟΜΗΧΑΝΙΑ (Ε.Α.Β)» σε συνδυασμό με την 
ανάθεση της διαχείρισης (πΐ3Π39θπΐθηΙ) της Επι¬ 
χείρησης. 9 


ΑΠΟΦΑΣΕΙ Σ 

Αριθ. 2/91915/0022 (1) 

Χορήγηση ειδικής μηνιαίας αποζημίωσης σε υπαλλήλους 
που υπηρετούν με απόσπαση στην Α.Ε. ΑΞΙΟΠΟΙ¬ 
ΗΣΗΣ ΠΕΡΙΟΥΣΙΑΣ Ε.Ο.Τ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 18 των παρ. 3 και 4 του Ν. 
2636/98 «Σύσταση εταιρειών για την οργάνωση καλλιτε¬ 
χνικών εκδηλώσεων και για τη διαχείρηση της περιουσίας 
του Ε.Ο.Τ., σύσταση Εθνικού Συμβουλίου Τουρισμού και 
τροποποιήσεις της νομοθεσίας για τον τουρισμό» (ΦΕΚ 
198/Α/1998) καιτιςδιατάξειςτου άρθρου 40του Ν. 849/78 
όπως συμπληρώθηκαν με τη διάταξη του άρθρου 8του Ν. 
2129/93. 

2. Το Π.Δ. 27/1996 (ΦΕΚ 19/Α/96) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

3. Το Π.Δ. 33/19-2-1999 (ΦΕΚ 36/Α/1999) «Διορισμός 
Υπουργών, Αναπληρωτή Υπουργού και Υφυπουργών». 

4. Την αριθμ. 1107147/1239/0006Α/4.10.96 Κοινή Από¬ 
φαση του Πρωθυπουργού και του Υπουργού Οικονομι¬ 
κών «περί ανάθεσης αρμοδιοτήτων στους Υφυπουργούς 
Οικονομικών» (ΦΕΚ 922/Β/7.10.1996). 

5. Τα με αριθ.7/20-1-1999 16/26-5-1999 και 17/3.6.1999 
πρακτικά συνεδριάσεων της «Α.Ε. ΑΞΙΟΠΟΙΗΣΗΣ ΠΕΡΙ¬ 
ΟΥΣΙΑΣ Ε.Ο.Τ.», αποφασίζουμε: 

Α. Εγκρίνουμε την χορήγηση ειδικής μηνιαίας αποζη¬ 
μίωσης στους υπαλλήλους που υπηρετούν με απόσπαση 
στην «Α.Ε. ΑΞΙΟΠΟΙΗΣΗΣ ΠΕΡΙΟΥΣΙΑΣ ΕΟΤ» ως εξής: 

1. Στον δικηγόρο που έχει διατεθεί στην Εταιρία, ειδική 
μηνιαία αποζημίωση που ανέρχεται στο ποσό των εκατόν 
πενήντα χιλιάδων (150.000) δρχ. 

2. Στους αποσπασμένους υπαλλήλους που έχουν τοπο¬ 
θετηθεί σε θέση Προϊσταμένου Δ/νσης, ειδική αποζημίω¬ 
ση που ανέρχεται στο ποσό των εκατόν τριάντα χιλιάδων 
(130.000) δρχ. έκαστος. 

3. Στους αποσπασμένους υπαλλήλους που έχουν τοπο¬ 
θετηθεί σε θέση Προϊσταμένου Τμήματος ή Υπηρεσίας 
(Συντονιστής) καθώς και στην αποσπασμένη υπάλληλο 
που έχει τοποθετηθεί σε θέση Υπεύθυνης του Γραφείου 


























22 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Γενικού Διευθυντή, ειδική μηνιαία αποζημίωση που ανέρ¬ 
χεται στο ποσό των εκατόν δέκα (110.000) δρχ. έκαστος. 

4. Στους λοιπούς αποσπασμένους υπαλλήλους, ειδική 
μηνιαία αποζημίωση που ανέρχεται στο ποσό των εβδο¬ 
μήντα πέντε χιλιάδων (75.000) δρχ. έκαστος. 

Β. Από την απόφαση αυτή προκαλείται ετήσια δαπάνη 
ύψους δέκα εκατομμυρίων πεντακοσίων χιλιάδων 
(10.500.000) δρχ. γιατοέτος 1999 και δώδεκα εκατομμυ¬ 
ρίων (12.000.000) δρχ. για κάθε ένα από τα έτη 2000, 
2001,2002 και 2003 η οποία θα βαρύνει τον προϋπολογι¬ 
σμό της Εταιρίας «Α. Ε. ΑΞΙΟΠΟΙΗΣΗΣ ΠΕΡΙΟΥΣΙΑΣ 
ΕΟΤ». 

Γ. Η ειδική μηνιαία αποζημίωση θα καταβάλλεται στο τέ¬ 
λος κάθε μήνα με ξεχωριστή μισθοδοτική κατάσταση και 
θα υπόκειται στις κρατήσεις προσθέτων αμοιβών. 

Δ. Η απόφαση αυτή ισχύει από 1η Μάίου 1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 1999 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ Ε. ΒΕΝΙΖΕΛΟΣ 

-♦- 

Αριθ. 2/82802/0022 (2) 

Καθορισμός αποδοχών επιτόπιου προσωπικού των Γ ρα¬ 
φείων Τύπου Ρώμης, Βερολίνου (πρώην Βόννης), Πα¬ 
ρισιού, Βρυξελλών, Ουάσιγκτον, Νέας Υόρκης, Λονδί¬ 
νου και Μαδρίτης. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ 
Ο ΥΠΟΥΡΓΟΣ ΤΥΠΟΥ ΚΑΙ ΜΕΣΩΝ 
ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1 .Τις διατάξεις του Π.Δ.181/1994 (ΦΕΚ 116/Α/7.7.94) 
«Συγκρότηση της Γ ενικής Γ ραμματείας Τ ύπου και Πλη¬ 
ροφοριών σε Υπουργείο Τύπου και Μέσων Μαζικής Ενη¬ 
μέρωσης και καθορισμός των αρμοδιοτήτων του». 

2. Τις διατάξεις του Π.Δ. 258/1993 «Περί Οργανισμού 
της Γενικής Γραμματείας Τύπου και Πληροφοριών του 
Υπουργείου Προεδρίας της Κυβέρνησης», όπως τροπο¬ 
ποιήθηκε με το Π.Δ. 171/1994 (ΦΕΚ 108/Α/6.7.94). 

3. Τις διατάξεις του Π.Δ. 137/1996 (ΦΕΚ 107/Α/10.6.96) 
«Σύσταση Γ ενικής Γ ραμματείας Ενημέρωσης στο Υπουρ¬ 
γείο Τύπου και Μέσων Μαζικής Ενημέρωσης και καθορι¬ 
σμός των αρμοδιοτήτων της». 

4. Τις διατάξεις του άρθρου 14 παρ. 3 του Ν. 2328/1995 
«Νομικό καθεστώς της ιδιωτικής τηλεόρασης και της το¬ 
πικής ραδιοφωνίας, ρύθμιση θεμάτων της ραδιοτηλεο¬ 
πτικής αγοράς και άλλες διατάξεις». 

5. Την απόφαση αριθμ. 116/9.6.1999 της Επιτροπής της 
Π.Υ.Σ. 55/98, με την οποία εγκρίθηκεη πρόσληψη οκτώ (8) 
ατόμων (Επιτόπιο Προσωπικό) με σχέση εργασίας Ιδιωτι¬ 
κού Δικαίου ορισμένου χρόνου σε Γ ραφεία Τ ύπου Εξωτε¬ 
ρικού του Υπουργείου Τύπου και ΜΜΕ. 

6. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» όπως προστέθηκε με 
την διάταξη του άρθρου 27 του Ν. 2081/1992 και αντικα- 
ταστάθηκε με το άρθρο 1 του Ν. 2469/1997 (ΦΕΚ28/Α). 

7. Την διάταξη του άρθρου 40 του Ν. 849/1978, όπως 
συμπληρώθηκε με το άρθρο 8 του Ν. 2129/1993. 


8. Την κοινή απόφαση του Πρωθυπουργού και του 
Υπουργού Οικονομικών, αριθμ. . 1107147/1239/0006Α/ 
4.10.1996 «Ανάθεση αρμοδιοτήτων του Υπουργού Οικο¬ 
νομικών στους Υφυπουργούς Οικονομικών» (ΦΕΚ 922/Β/ 
7.10.1996). 

9. Το γεγονός ότι από την παρούσα απόφαση προκα- 
λείται δαπάνη η οποία ανέρχεται στο ποσό των δέκα εκα¬ 
τομμυρίων τετρακοσίων εβδομήντα δύο χιλιάδων 
(10.472.000) δραχμών για το οικονομικό έτος 1999 και 
στο ποσό των εξήντα επτά εκατομμυρίων διακοσίων χι¬ 
λιάδων (67.200.000) δραχμών περίπου ετησίως για τα 
επόμενα πέντε (5) χρόνια. Η πιο πάνω δαπάνη θα αντιμε¬ 
τωπίζεται από τις πιστώσεις του ΚΑΕ 0311 του φορέα 47- 
110 ο οποίος θα ενισχύεται με μεταφορά του απαιτούμε- 
νου ποσού από τον ΚΑΕ 5115 του Προϋπολογισμού του 
Υπουργείου Τύπου και Μέσων Μαζικής Ενημέρωσης, 
αποφασίζουμε: 

Καθορίζουμε τις αποδοχές του επιτόπιου προσωπικού 
των παρακάτω Γ ραφείων Τύπου Εξωτερικού ως ακολού¬ 
θως: 

Γραφείο Τύπου Ρώμης 4.860.000 μηνιαίως και 
58.314.000 ετησίως Λιρέττες Ιταλίας. 

Γραφείο Τύπου Βερολίνου 3.571 μηνιαίως και 50.000 
ετησίως Μάρκα Γερμανίας (πρώην Βόννης). 

Γραφείο Τύπου Παρισιού 13.000 μηνιαίως και 182.000 
ετησίως Γαλλικά Φράγκα. 

Γραφείο Τύπου Βρυξελλών 81.250 μηνιαίως και 
1.137.500 ετησίως Βελγικά Φράγκα. 

Γραφείο Τύπου Ουάσιγκτον 3.625 μηνιαίως και 43.500 
ετησίως Δολλάρια Η.Π.Α. 

Γραφείο Τύπου Ν.Υόρκης 3.625 μηνιαίως και 43.500 
ετησίως Δολλάρια Η.Π.Α. 

Γραφείο Τύπου Λονδίνου 194 μηνιαίως και 2.718 ετη¬ 
σίως Λίρες Αγγλίας 

Γ ραφείο Τύπου Μαδρίτης 50.505 μηνιαίως και 707.070 
ετησίως Πεσσέτες Ισπανίας. 

Επιδόματα αλλοδαπής, έξοδα μεταφοράς οικοσκευής, 
έξοδα πρώτης εγκατάστασης, οικογενειακά επιδόματα 
και άλλα συναφή δεν καταβάλλονται σε καμμία περίπτω¬ 
ση. 

Η παρούσα να δημοσιευθεί στην εφημερίδα της Κυβερ¬ 
νήσεως. 

Αθήνα, 24 Δεκεμβρίου 1999 

οι ΥΠΟΥΡΓΟΙ 

ΥΦΥΠΟΥΡΓΟΣ ΤΥΠΟΥ ΚΑΙ ΜΕΣΩΝ 

ΟΙΚΟΝΟΜΙΚΩΝ ΜΑΖΙΚΗΣ ΕΝΗΜΕΡΩΣΗΣ 

Ν.ΧΡΙΣΤΟΔΟΥΛΑΚΗΣ ΔΗΜΗΤΡΙΟΣ ΡΕΠΠΑΣ 
-♦- 

Αριθ. 1121535/1562/Α0006 (3) 

Σύσταση, συγκρότηση και ορισμός μελών Επιτροπής 
Αξιολόγησης αιτημάτων Προμηθειών και Εκτέλεσης 
Εργασιών του Υπουργείου Οικονομικών, με διαπραγ¬ 
μάτευση, για την περίοδο έτους 2000. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 89 και 128 του Π.Δ. 284/88 «Οργανισμός 
του Υπουργείου Οικονομικών» (ΦΕΚ 128Α'), όπως τροπο¬ 
ποιήθηκε και ισχύει. 

β) Του άρθρου 19 του Ν. 1599/86 «Σχέσεις Κράτους - 
Πολίτη, καθιέρωση νέου τύπου δελτίου ταυτότητας και 
άλλες διατάξεις (ΦΕΚ 75Α'), όπως τροποποιήθηκε και κω- 
δικοποιήθηκε με τις διατάξεις του Ν. 2690/99 «Κύρωση 
του Κώδικα Διοικητικής Διαδικασίας και άλλες διατάξεις» 
(ΦΕΚ45Α'). 

γ) Του άρθρου 19του Ν. 2470/97 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
συναφείς διατάξεις» (ΦΕΚ 40Α'). 

δ) Τιςπαραγρ.12 και 13 του άρθρου 2 καιτηνπαραγρ. 3 
του άρθρου 6του Ν. 2286/95 «Προμήθειεςτου δημόσιου 
τομέα και ρυθμίσεις συναφών θεμάτων» (ΦΕΚ 19Α'). 

ε) Του Π.Δ. 370/95 (ΦΕΚ 199Α'), «Προσαρμογή της ελ¬ 
ληνικής νομοθεσίας περί προμηθειώντου Δημοσίου προς 
το Κοινοτικό δίκαιο κ.λ.π., για την σύναψη συμβάσεων δη¬ 
μοσίων Προμηθειών». 

στ) Του Π.Δ. 394/96 Κανονισμός προμηθειών Δημοσίου 
(Κ.Π.Δ.) (ΦΕΚ 266Α') (άρθρο 22παραγρ.3). 

2. Το αριθμ. 1036/0005/10.12.99 Υπηρεσ. Σημείωμα της 
Δ/νσης Οικονομικού για την Σύσταση - συγκρότηση και 
ορισμό μελών της αναφερόμενης Επιτροπής. 

3. Το αριθμ. 86489/21.12.99 έγγραφο του Νομικού Συμ¬ 
βουλίου του Κράτους. 

4. Την ανάγκη σύστασης - συγκρότησης Επιτροπής 
αξιολόγησης αιτημάτων που αφορούν στη προμήθεια 
αγαθών, ή εκτέλεσης εργασιών στο Υπουργείο Οικονομι¬ 
κών, με τη διαδικασία της διαπραγμάτευσης, για το έτος 
2000 . 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη για την αμοιβή των μελών της 
Επιτροπής 3.000.000 δρχ. περίπου, η οποία θα βαρύνει 
τις πιστώσεις του προϋπολογισμού εξόδων έτους 2000 
του Υπουργείου Οικονομικών (ΚΑΕ 0515.Ε/Φ/23110). 

6. Την αριθμ. 1123812/1424/Α0006/14.11.96 απόφασή 
μας (ΦΕΚ 1052Β'), όπως αυτή τροποποιήθηκε και συ¬ 
μπληρώθηκε με την αριθμ. 1047377/598/Α0006/29.4.97 
(ΦΕΚ 366Β'), ομοία, με την οποία μεταβιβάστηκε η εξου¬ 
σία, στο Γεν Γ ραμματέα, στους Γ ενικούς Δ/ντές κ.λ.π., να 
υπογράφουν «Με Εντολή Υπουργού», αποφασίζουμε: 

1. Συνιστούμε στο Υπουργείο Οικονομικών Επιτροπή 
Αξιολόγησης αιτημάτων των Υπηρεσιών αυτού, για την 
προμήθεια αγαθών και την εκτέλεση εργασιών περιόδου 
έτους 2000 με τη διαδικασία της διαπραγμάτευσης, ως 
προς τη συνδρομή ή μη των λόγων που δικαιολογούν τη 
διαδικασία αυτή. 

2. Συγκροτούμε την παραπάνω Επιτροπή και ορίζουμε 
τα μέλη αυτής, ως εξής: 

α) Τον Στέφανο Δέτση, Πάρεδρο του Ν.Σ.Κ., που υπη¬ 
ρετεί στο Γ ραφείο του Νομικού Συμβούλου του Υπουρ¬ 
γείου Οικονομικών, ως Πρόεδρο, με αναπληρωτή του τον 
Κων/νο Κατσούλα, επίσης Πάρεδρο του Ν.Σ.Κ., που υπη¬ 
ρετεί στο Γ ραφείο Νομικού Συμβούλου του ιδίου ως άνω 
Υπουργείου. 

β) Τον καθ’ ύλη αρμόδιο Γ ενικό Δ/ντή, ως μέλος. 

γ) Τον εκάστοτε Προϊστάμενο της Δ/νσης Διοικητικού, 
ως μέλος, με αναπληρωτή τον νόμιμο αναπληρωτή του. 

δ) Τον εκάστοτε Προϊστάμενο της Δ/νσης Φορολογίας 
Εισοδήματος, ως μέλος, με αναπληρωτή τον νόμιμο ανα¬ 
πληρωτή του. 

ε) Τον εκάστοτε Προϊστάμενο της Δ/νσης Προσωπικού 
Τελωνείων, ως μέλος, με αναπληρωτή τον νόμιμο ανα¬ 
πληρωτή του. 


στ) Τον εκάστοτε Προϊστάμενο της αρμόδιας Δ/νσης, 
που υποβάλλει το αίτημα, ως μέλος, με αναπληρωτή τον 
νόμιμο αναπληρωτή του. 

2. Χρέη Γ ραμματέα της Επιτροπής θα εκτελεί ο Ηλίας 
Κουρόγιωργας, υπάλληλος ιδιωτικού δικαίου αορίστου 
χρόνου, του κλάδου ΔΕ Εφοριακών, που υπηρετεί στη 
Δ/νση Οργάνωσης (αποσπασμένος από τη ΔΟΥ Αιγά¬ 
λεω), με αναπληρώτρια την Σπυριδούλα Καραγκούνη, 
υπάλληλο βαθμού Δ', του κλάδου ΠΕ Εφοριακών, που 
υπηρετεί στην Δ/νση Οργάνωσης. 

3. Έργο της Επιτροπής είναι η αξιολόγηση αιτημάτων, 
Υπηρεσιών του Υπουργείου Οικονομικών, που αφορούν 
στην προμήθεια αγαθών ή την εκτέλεση εργασιών έτους 
2000 με τη διαδικασία των διαπραγματεύσεων, ως προς 
τους λόγους που προβάλλονται από τον αιτούντα φορέα, 
αν στοιχειοθετούν ή όχι την προσφυγή στη διαδικασία αυ¬ 
τή. 

4. Ο Πρόεδρος της Επιτροπής, δύναται να καλεί και 
υπαλλήλους των αρμόδιων Υπηρεσιών που υποβάλλουν 
τα αιτήματα, με σκοπό την διευκόλυνση του έργου της 
Επιτροπής. 

5. Η Επιτροπή θα συνεδριάζει εκτός του κανονικού ωρα¬ 
ρίου λειτουργίας των δημοσίων υπηρεσιών και θα εξετά¬ 
ζει τα σχετικά αιτήματα κατεπειγόντως, υποβάλλοντας 
σχετικό πρακτικό σε πέντε (5) ημέρες από την σύγκλισή 
της, στο οποίο θα τεκμηριώνονται εμπεριστατωμένα, αν 
συντρέχουν ή όχι λόγοι για την προμήθεια αγαθών ή την 
εκτέλεση έργων με την διαδικασία της διαπραγμάτευσης. 
Το πρακτικό θα υπογράφεται από τον Πρόεδρο και το 
Γ ραμματέα. 

6. Η αποζημίωση του Προέδρου, των μελών και του 
Γ ραμματέα της Επιτροπής, θα καθορισθεί με άλλη από¬ 
φαση του Υπουργού Οικονομικών. 

7. Η διάρκεια της Επιτροπής ορίζεται από την 1.1.2000 
μέχρι 31.12.2000. 

8. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 29 Δεκεμβρίου 1999 

Με Εντολή Υπουργού 
Ο Γ ενικός Διευθηντής 
ΝΙΚ. ΣΤΑΥΡΙΑΝΑΚΗΣ 

-♦- 

Αριθ. 1121536/1530/Α0006 (4) 

Σύσταση Ομάδας Έργου, για την Ασφάλεια Πληροφο¬ 
ριακών Συστημάτων του Υπουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 19 του Ν. 1599/86 «Σχέσεις Κράτους - 
Πολίτη καθιέρωση νέου τύπου δελτίου ταυτότητας και 
άλλες διατάξεις (ΦΕΚ 75Α), όπως τροποποιήθηκε και κω- 
δικοποιήθηκε με τις διατάξεις των άρθρων 13,14,15 και 33 
του Ν. 2690/99 «Κύρωση του Κώδικα, Διοικητικές Διαδι¬ 
κασίες και άλλες διατάξεις» (ΦΕΚ 45Α). 

β) Των άρθρων 89 και 128του Π.Δ. 284/88 «Οργανισμός 
του Υπουργείου Οικονομικών» (ΦΕΚ 128Α), όπως τροπο¬ 
ποιήθηκε και ισχύει. 

γ) Του άρθρου 34του Ν. 1914/90 «Εκσυγχρονισμός και 

ανάπτυξη του Δημοσίου Τομέα και της Κεφαλαιαγοράς, 
φορολογικές ρυθμίσεις και άλλες διατάξεις» (ΦΕΚ178Α), 
σε συνδυασμό με τις διατάξεις του άρθρου 13 του Ν. 
2346/95 (ΦΕΚ 220Α). 

δ) Τηςπαρ. 22του άρθρ. 5του Ν. 2343/95 (ΦΕΚ 21 ΙΑ). 

ε) Του άρθρου 19του Ν. 2470/97 «Αναμόρφωση Μισθο¬ 
λογίου Προσωπικού της Δημόσιας Διοίκησης και άλλες 
συναφείς διατάξεις» (ΦΕΚ40Α). 

2. Το αριθμ. 441/25-11-99 έγγραφο της Γενικής Γραμ¬ 
ματείας Πληροφορικών Συστημάτων. 

3. Το αριθμ. 652/16-11-99 έγγραφο της Επιτροπής Πα¬ 
ρακολούθησης Διοίκησης και Διαχείρισης των Ολοκλη¬ 
ρωμένων Πληροφοριακών Συστημάτων και Συναφών Έρ¬ 
γων, του Υπουργείου Οικονομικών, σύμφωνα με το οποίο 
το έργο αυτό έχει ενταχθεί στο «Ε.Π. ΚΛΕΙΣΘΕΝΗΣ». 

4. Το γεγονός ότι, από τις διατάξεις της απόφασης αυ¬ 
τής, προκαλείται δαπάνη, για την αμοιβή των μελών της 
Ομάδας έργου, το ύψος της οποίας και τα άλλα θέματα 
καταβολής της, (πιστώσεις κάλυψης, όροι και προϋποθέ¬ 
σεις καταβολής κ.λ.π.), θα καθορισθούν με άλλη ειδική 
απόφασή μας, που θα εκδοθεί προς τούτο. 

5. Την αριθμ. 1123812/1424/Α0006/14-11-96 απόφασή 
μας (ΦΕΚ 1052Β), όπως αυτή τροποποιήθηκε και συ¬ 
μπληρώθηκε με την αριθμ. 1047373/598/Α0006/22-4-97 
(ΦΕΚ 366Β') όμοια, με την οποία μεταβιβάσθηκε στο Γενι¬ 
κό Γραμματέα, στους Γεν. Δ/ντές κ.λ.π., η εξουσία να υπο¬ 
γράφουν «Με Εντολή Υπουργού», αποφασίζουμε: 

Α. Συνιστούμε στο Υπουργείο Οικονομικών, Ομάδα Έρ¬ 
γου, για την Ασφάλεια Πληροφοριακών Συστημάτων αυ¬ 
τού. 

Β. Έργο της παραπάνω Ομάδας είναι: 

- Η ετοιμασία της γνωστοποίησης για τη χορήγηση άδει¬ 
ας επεξεργασίας προσωπικών δεδομένων (Ν. 2472/97). 

- Η παροχή συνδρομής στη διοργάνωση και εκτέλεση 
σεμιναρίων κατάρτισης σε θέματα Ασφάλειας Πληροφο¬ 
ριακών Συστημάτων. 

- Η Εισήγηση μέτρων Οργανωτικής αναδιάταξης και κα¬ 
θορισμού αρμοδιοτήτων που αφορούν την ασφάλεια των 
Ο.Π.Σ. 

- Ο σχεδιασμός και η συμμετοχή στην υλοποίηση των 
μέτρων ασφαλείας (δθουπίγ ΟουπΙθίτηοαδυΐ'θδ) του 
ΤΑΧΙ5 και των λοιπών ολοκληρωμένων Πληροφοριακών 
Συστημάτων του Υπουργείου Οικονομικών. 

- Οι προτάσεις ανάπτυξης ενός εικονικού ιδιωτικού δι¬ 
κτύου (νΡΝ). 

- Η μέριμνα για την εξασφάλιση της «συνέχειας» (Οοη- 
ίίηρθηογ ρΐαη) της λειτουργίας των Ολοκληρωμένων Πλη¬ 
ροφοριακών Συστημάτων του Υπουργείου Οικονομικών. 

Γ. Η συγκρότηση και ο ορισμός μελών της παραπάνω 
Ομάδας Έργου, ο ορισμός Υπευθύνων και η αμοιβή των 
μελών, καθώς και τα λοιπά θέματα λειτουργίας αυτής, 
(τόπος και χρόνος συνεδριάσεων, διάρκεια λειτουργίας 
της Ομάδας κ.λ.π.), θα οριστούν με άλλες σχετικές απο¬ 
φάσεις μας. 

Δ. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 29 Δεκεμβρίου 1999 

Με Εντολή Υπουργού 
Ο Γ ενικός Διευθυντής 
ΝΙΚΟΛΑΟΣ ΣΤΑΥΡΙΑΝΑΚΗΣ 


Αριθ. 1121750/1488/Α0006 (5) 

Σύσταση, συγκρότηση και ορισμός μελών Ομάδας Έρ¬ 
γου στο Υπουργείο Οικονομικών, για τη δημιουργία 
Τράπεζας Νομικών Πληροφοριών αυτού. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 19τουΝ. 1599/86«Σχέσεις κράτους-πο- 
λίτη, καθιέρωση νέου τύπου δελτίου ταυτότητας και άλ¬ 
λες διατάξεις» (ΦΕΚ 75 Α'), όπως τροποποιήθηκε και κω- 
δικοποιήθηκε με τις διατάξεις του Ν. 2690/99 «Κύρωση 
του Κώδικα Διοικητικής Διαδικασίας και άλλες διατάξεις» 
(ΦΕΚ45 Α'). 

β) Των άρθρων 89 και 128 του Π.Δ. 284/88 «Οργανισμός 
του Υπουργείου Οικονομικών» (ΦΕΚ 128 Α'), όπως τροπο¬ 
ποιήθηκε και ισχύει. 

γ) Του άρθρου 34 του Ν. 1914/90 «Εκσυγχρονισμός και 
ανάπτυξη του Δημοσίου Τομέα και της Κεφαλαιαγοράς, 
φορολογικές ρυθμίσεις και άλλες διατάξεις» (ΦΕΚ 178 
Α'), σε συνδυασμό με τις διατάξεις του άρθρου 13 του Ν. 
2346/95 (ΦΕΚ220 Α'). 

δ) Του άρθρου 19 του Ν.2470/97 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
συναφείς διατάξεις» (ΦΕΚ 40 Α'). 

ε) Της παρ. 22 του άρθρου 5 του Ν. 2343/95 (ΦΕΚ 211 
Α'). 

2. Το αριθμ. οικ. 812/11-4-97 έγγραφο της Επιτροπής 
παρακολούθησης «Ε.Π. ΚΛΕΙΣΘΕΝΗΣ». 

3. Την από 19.10.99 Σύμβαση μεταξύ του Υπουργείου 
Οικονομικών καιτης εταιρείας «ΚΝΟννίΈϋΟΕ ΑΈ.» για το 
έργο «ΤΡΑΠΕΖΑ ΝΟΜΙΚΩΝ ΠΛΗΡΟΦΟΡΙΩΝ». 

4. Το αριθμ. 414/11.11.99 έγγραφο του Γενικού Γραμ¬ 
ματέα Πληροφορικών Συστημάτων, μετο οποίο ζητείται η 
έκδοση απόφασης για τη Σύσταση και Συγκρότηση Ομά¬ 
δας Έργου Τράπεζας Νομικών Πληροφοριών. 

5. Το γεγονός ότι, απάτης διατάξεως της απόφασης αυ¬ 
τής, προκαλείται δαπάνη, για την αμοιβή των μελών της 
Ομάδας Έργου, το ύψος της οποίας και τα άλλα θέματα 
καταβολής της (πιστώσεις κάλυψης, όροι και προϋποθέ¬ 
σεις καταβολής κ.λ.π.) θα καθορισθούν με άλλη ειδική 
απόφασή μας, που θα εκδοθεί προς τούτο. 

6. Την αριθμ. 1123812/1424/Α0006/14.11.96, απόφασή 
μας (ΦΕΚ 1052 Β'), όπως αυτή τροποποιήθηκε και συ¬ 
μπληρώθηκε με την αριθμ. 1047377/598/Α0006/22.4.97 
(ΦΕΚ 366 Β'), ομοία, με την οποία μεταβιβάσθηκε η εξου¬ 
σία να υπογράφουν «Με εντολή Υπουργού», στο Γενικό 
Γραμματέα του Υπουργείου Οικονομικών, στο Γενικό 
Γ ραμματέα Δημοσιονομικής Πολιτικής, στους Ειδικούς 
Γραμματείς, στους Γενικούς Δ/ντές και στους Προϊστα¬ 
μένους Δ/νσεων και Αυτοτελών Γ ραφείων της Κ.Υ. και 
στους Προϊσταμένους των Ειδικών Αποκεντρωμένων 
Υπηρεσιών του ιδίου Υπουργείου, αποφασίζουμε: 

Α. Συνιστούμε στο Υπουργείο Οικονομικών Ομάδα Έρ¬ 
γου για τη δημιουργία Τράπεζας Νομικών Πληροφοριών 
αυτού. 

Β. Έργο της παραπάνω ομάδας είναι: 

• Η συνεργασία με την εταιρεία, για την τήρηση των 
όρων της Σύμβασης. 

• Η μέριμνα για την τήρηση του χρονοδιαγράμματος 
των σταδίων του έργου. 

• Η παρακολούθηση και τελική αποδοχή της Τεχνικής 
υλοποίησης του έργου αυτού, με βάση την προταθείσα 
Μεθοδολογία σε όλα τα επίπεδα της Πληροφορίας. 

• Η μέριμνα και συνδρομή για την εκπαίδευση προσω¬ 
πικού σε θέματα της Τράπεζας Νομικών Πληροφοριών. 

Γ. Συγκροτούμε την παραπάνω Ομάδα Έργου και ορί¬ 
ζουμε τον Υπεύθυνο έργου και τα μέλη αυτής, ως εξής: 

1. Τον Γεώργιο Λαζαρίδη, υπάλληλο με βαθμό Α', του 
κλάδου ΠΕ Πληροφορικής, που υπηρετεί στη Δ/νση 
Εφαρμογών Η/Υτου ΚΕ.Π.Υ.Ο., ως υπεύθυνο του έργου. 

2. Την Παρασκευή Κουλουλία, υπάλληλο με βαθμό Α', 
του κλάδου ΠΕ Πληροφορικής, που υπηρετεί στη Δ/νση 
Εφαρμογών Η/Υτου ΚΕ.Π.Υ.Ο., ως μέλος. 

3. Τον Δημοσθένη Χριστοφορίδη, υπάλληλο με βαθμό 
Α', του κλάδου ΠΕ Πληροφορικής, που υπηρετεί στη 
Δ/νση Εφαρμογών Η/Υ του ΚΕ.Π.Υ.Ο., ως μέλος. 

4. Τον Μηνά Μπαντούνα, υπάλληλο με βαθμό Α', του 
κλάδου ΔΕ χειριστών Η/Υ, που υπηρετεί στη Δ/νση Εκμε¬ 
τάλλευσης Συστημάτων Η/Υ του ΚΕ.Π.Υ.Ο., ως μέλος. 

5. Την Γεωργία Θεοδωρακοπούλου, υπάλληλο με βαθ¬ 
μό Β', του κλάδου ΔΕ Προγραμματιστών Η/Υ, που υπηρε¬ 
τεί στη Δ/νση Εφαρμογών Η/Υ του ΚΕ.Π.Υ.Ο., ως μέλος. 

6. Τον Θεόδωρο Πράπα, υπάλληλο με βαθμό Β', του 
κλάδου ΔΕ Προγραμματιστών, που υπηρετεί στη Δ/νση 
Εφαρμογών Η/Υ του ΚΕ.Π.Υ.Ο., ως μέλος. 

7. Την Κατερίνα Παπαδαντωνάκη, υπάλληλο με βαθμό 
Β', του κλάδου ΔΕ Προγραμματιστών, που υπηρετεί στη 
Δ/νση Εφαρμογών Η/Υ του ΚΕ.Π.Υ.Ο., ως μέλος. 

Δ. Η Γραμματειακή Υποστήριξη του έργου ανατίθεται 
στην Μαρία Πούλου, υπάλληλο με βαθμό Γ, του κλάδου 
ΔΕ χειριστών, που υπηρετεί στη Δ/νση Εισαγωγής και 
Ελέγχου Στοιχείων Η/Υ του ΚΕ.Π.Υ.Ο. 

Ε. Ο Υπεύθυνος του έργου μπορεί να κατανέμει και ανα¬ 
κατανέμει τις εργασίες στους υπαλλήλους που συμμετέ¬ 
χουν στο έργο, και να ορίζει τους υπευθύνους κατά είδος 
ή τομέα εργασιών, ανάλογα με τις ειδικότερες κάθε φορά 
ανάγκες υλοποίησης αυτού. 

Στ. Η ομάδα έργου, θα συνεδριάζει εντός και εκτός του 
κανονικού ωραρίου λειτουργίας των Δημοσίων Υπηρεσιών, 
σε χώρο που θα καθορίζεται από τον Υπεύθυνο αυτής, ανά¬ 
λογα με τις ειδικότερες κάθε φορά ανάγκες του έργου. 

Η διάρκεια λειτουργίας της παραπάνω ομάδας ορίζεται 
μέχρι την ολοκλήρωση του έργου της. 

Ζ. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 29 Δεκεμβρίου 1999 

Με εντολή Υπουργού 
Ο Γ ενικός Διευθυντής ΚΕ.Π.Υ.Ο. 

ΙΩΑΝΝΗΣ ΚΑΤΣΟΥΛΗΣ 

-♦- 

Αριθ. Γ2/6182 (6) 

Πραγματοποίηση Β' φάσης των Ταχύρρυθμων Υποχρεω¬ 
τικών Επιμορφωτικών Προγραμμάτων για τα νέα σχο¬ 
λικά βιβλία του Ενιαίου Λυκείου. 

ΟΙ ΥΦΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 24, 28 και 29 του Ν. 
1566/1985, του άρθρου 12τουΝ. 1824/1988, του άρθρου 


17 του Ν. 2009/1992, του άρθρου 22, παρ. 3 του Ν. 
2362/1995 και του άρθρου 4του Π.Δ. 250/1992 (ΦΕΚ 138 
Α). 

2. Την αρ. 1107147/1239/006Α (ΦΕΚ 922/τ.Β/7-10-96) 
απόφαση του Πρωθυπουργού και του Υπουργού Οικονο¬ 
μικών «Περί αναθέσεως αρμοδιοτήτων στους Υφυπουρ¬ 
γούς Οικονομικών». 

3. Την αρ. Στ5/33/9/10/96 (ΦΕΚ 922/Τ.Β/7-10-96 απόφα¬ 
ση του Πρωθυπουργού και του Υπουργού Εθνικής Παι¬ 
δείας και θρησκευμάτων «Περί αναθέσεως αρμοδιοτή¬ 
των στον Υφυπουργό Εθνικής Παιδείας και θρησκευμά¬ 
των». 

4. Την αριθμ. 7/1996 Πράξη του Παιδαγωγικού Ινστι¬ 
τούτου. 

5. Το εγκεκριμένο από 20.9.96 Τεχνικό Δελτίο Ενέργει¬ 
ας 1.3.α «Επιμόρφωση Εκπ/κών» που εντάσσεται στο Επι¬ 
χειρησιακό Πρόγραμμα Εκπαίδευσης και Αρχικής Επαγ¬ 
γελματικής Κατάρτισης) Ε.Π.Ε.Α.Ε.Κ. από το οποίο θα 
χρηματοδοτηθούν. 

6. Το εγκεκριμένο Τεχνικό Δελτίο Έργου 1.3.α(1)1 «Επι¬ 
μορφωτικά Προγράμματα για την υποδοχή και την υπο¬ 
στήριξη εκπαιδευτικών αλλαγών για εκπαιδευτικούς που 
υπηρετούν» το οποίο εντάσσεται στην Ενέργεια 1.3.α 
«Επιμόρφωση Εκπαιδευτικών» του Ε.Π.Ε.Α.Ε.Κ. όπως 
τροποποιήθηκε σύμφωνα με το υπ’ αριθμ. πρωτ. ΚΑ 
4089/31-12-89 έγγραφο του Γενικού Γραμματέα ΥΠΕΠΘ 
και Προέδρου της Επιτροπής Παρακολούθησης. 

7. Το γεγονός ότι η προκαλούμενη από την παρούσα 
απόφαση δαπάνη συνολικού ύψους «250.000.000» δραχ¬ 
μών καλύπτεται από τις πιστώσεις του Π.Δ.Ε. 1999 (ΣΑΕ 
045/2), έργο 9645508 «Επιμόρφωση Εκπαιδευτικών 

1.3. α» και χρηματοδοτείται κατά 75% από Κοινοτική Συμ¬ 
μετοχή. 

8. Την υπ’ αρ. Πρ. Γ2/4415/1.10.1999 (ΦΕΚ 1855 ΤΒ'/ 
6-10-1999) κοινή απόφαση των Υφυπουργών Εθνικής 
Παιδείας και θρησκευμάτων και Οικονομικών με θέμα 
«Πραγματοποίηση Επιμορφωτικού Σεμιναρίου για πολ¬ 
λαπλασιαστές σχετικά μετά νέα βιβλία του Ενιαίου Λυκεί¬ 
ου», αποφασίζουμε: 

1. Την πραγματοποίηση της β' φάσης των Ταχύρρυθ¬ 
μων Υποχρεωτικών Επιμορφωτικών Προγραμμάτων, κα¬ 
τά το χρονικό διάστημα Σεπτεμβρίου - Οκτωβρίου 1999, 
προκειμένου να ενημερωθούν οι εκπαιδευτικοί της 
Δ/θμίας Εκπ/σης σχετικά με τα νέα βιβλία του Ενιαίου Λυ¬ 
κείου (η α' φάση πραγματοποιήθηκε στις 22 - 23 Μάίου 
1999 και χρηματοδοτήθηκε από το Τεχνικό Δελτίο Έργου 
1.2 (γ). 

2. Τη φροντίδα υλοποίησης των Υποχρεωτικών Επιμορ¬ 
φωτικών Προγραμμάτων έχουν τα Περιφερειακά Επιμορ¬ 
φωτικά Κέντρα (ΠΕΚ) όλης της χώρας. Τα ΠΕΚ πραγμα¬ 
τοποιούν τα Ταχύρρυθμα Υποχρεωτικά Επιμορφωτικά 
Προγράμματα στην έδρα τους και έχουν τη δυνατότητα 
να τα εξακτινώσουν στις έδρες των νομών και σε άλλες 
πόλεις της περιφέρειάς τους. 

3. Τα συγκεκριμένα Επιμορφωτικά Προγράμματα έχουν 
προσδιορισμένο θεματικό πεδίο και πραγματοποιούνται 
όπως ορίζεται και στο συγκεκριμένο Τ.Δ. Έργου 

1.3. α(1)1: 

Κατά τη δεύτερη φάση, ως πολλαπλασιαστές - επιμορ- 
φωτές καλούνται μόνο όσοι παρακολούθησαν την α' φά- 

ση επιμόρφωσης (πολλαπλασιαστών) στις 22-23/5/1999 
και περιλαμβάνονται στις καταστάσεις των πολλαπλασια¬ 
στών που κατάρτισε το Παιδαγωγικό Ινστιτούτο. 

Οι καταστάσεις με τα ονόματα των πολλαπλασιαστών 
διαβιβάζονται στα ΠΕΚ και στη συνέχεια οι πολλαπλασια¬ 
στές καλούνται να αναλάβουν την επιμόρφωση των εκ¬ 
παιδευτικών των κλάδων ΠΕΙ, ΠΕ2, ΠΕ3, ΠΕ4, ΠΕ9, 
ΠΕΙ 9, ΠΕ20 οι οποίοι κατά το Σχ. Έτος 1999-2000, θα δι¬ 
δάξουν τα νέα σχολικά βιβλία στα αντίστοιχα μαθήματα 
του Ενιαίου Λυκείου, σύμφωνα με το πρόγραμμα που κα¬ 
τάρτισε το Παιδαγωγικό Ινστιτούτο, ανεξάρτητα αν είναι 
δημόσιοι υπάλληλοι ή αναπληρωτές. 

Οι ΠροϊστάμενοιτωνΔ/νσεωνΔ/θμιας Εκπ/σης συντάσ¬ 
σουν τις καταστάσεις με τα ονόματα των εκπ/κών που 
υποχρεούνται να παρακολουθήσουν τα συγκεκριμένα 
επιμορφωτικά προγράμματα και τις αποστέλλουν στα 
ΠΕΚ. Τα ΠΕΚ σε συνεργασία με τους πολλαπλασιαστές 
και τους Προϊσταμένους των Διευθύνσεων Δευτεροβάθ¬ 
μιας Εκπαίδευσης διαμορφώνουν τα προγράμματα, 
εξευρίσκουντο χώρο, φροντίζουν το διδακτικό υλικό, κα¬ 
ταρτίζουν το ωρολόγιο πρόγραμμα, συγκεντρώνουν τα 
δικαιολογητικά των δαπανών κ.α. 

Τα Προγράμματα Επιμόρφωσης των εκπαιδευτικών τά¬ 
ξης, κατά τη β'φάση, διαρκούν μέχρι 15ώρες (3 ημέρες), 
πραγματοποιούνται σε ομάδες των 30 ατόμων και εκτε- 
λούνται από έναν ή περισσότερους πολλαπλασιαστές. 

Στους επιμορφούμενους που θα παρακολουθήσουν τα 
Προγράμματα θα χορηγηθεί βεβαίωση παρακολούθη¬ 
σης. 

4. Επιλέξιμες δαπάνες για την εφαρμογή των Ταχύρ¬ 
ρυθμων Υποχρεωτικών Επιμορφωτικών Προγραμμάτων 
θεωρούνται οι ακόλουθες: 

Β' φάση 

α) Αμοιβή επιμορφωτών ανά διδακτική ώρα, οδοιπορικά 
και εκτός έδρας. 

β) Έξοδα μετακίνησης επιμορφούμενων εκπαιδευτι¬ 
κών. 

γ) Έξοδα διαμονής και διατροφής των επιμορφούμε- 
νων στις εξαιρετικές εκείνες περιπτώσεις όπου οι ιδιαίτε¬ 
ρες συνθήκες το απαιτούν (νησιωτικές, παραμεθόριες, 
απομακρυσμένες περιοχές νομών με μικρό αριθμό επι- 
μορφούμενων εκπ/κών). 

δ) Διδακτικό υλικό. 

ε) Αναλώσιμα και λοιπές λειτουργικές δαπάνες. 

στ) Αμοιβή φροντιστών, επιμελητών. 

ζ) Μίσθωση χώρων. 

5. Ο διαχειριστικός απολογισμός που ανατίθεται στα 
ΠΕΚ είναι συνολικός. Τα ΠΕΚ κάνουν «εσωτερικές» μετα¬ 
κινήσεις δαπανών από πρόγραμμα σε πρόγραμμα, από 
μια κατηγορία δαπάνης σε άλλη στο πλαίσιο του συνολι¬ 
κού αριθμού προγραμμάτων που αναλαμβάνουν να υλο¬ 
ποιήσουν 

6. Η απόφαση αυτή να Δημοσιευτεί στην εφημερίδα της 
Κυβερνήσεως. 

Αθήνα, 29 Δεκεμβρίου 1999 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 
ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ I. ΑΝΘΟΠΟΥΛΟΣ 


Αριθ. Φ. 124/18/Β2/4293α (7) 

Άδεια κατοχής Β' θέσης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13παρ.9τουΝ. 1268/82 «Για τη δομή και τη 
λειτουργία των Ανωτάτων Εκπαιδευτικών Ιδρυμάτων» όπως 
συμπληρώθηκε μετηνπαρ. 6του άρθρου 48του Ν. 1404/83. 

2. Το αριθ. 459/2-11-83 Π.Δ. (ΦΕΚ 157/29-11-83 Τ.Α'). 

3. Το αριθ. 129/10-4-1991 Π.Δ. (ΦΕΚ 52/11-4-91 Τ.Α'). 

4. Τα αριθ. 14874/632/6/87, 11527/507/10-5-88 έγγρα¬ 
φα του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 
(ΦΕΚ 76/14-3-89 Τ.Α'). 

6. Το αριθ. 994938/13-12-1999 έγγραφο του Παν/μίου 
Πειραιώς. 

7. Τις διατάξεις του άρθρου 28 παρ. 10 του Ν. 2083/ΦΕΚ 
159/21-9-92 τ. Β'. 

8. Την αριθ. ΣΤ5/16/22.2.98 (ΦΕΚ 284 τ.Β'24.3.98) από¬ 
φαση του Υπουργού Εθνικής Παιδείας και Θρησκευμά¬ 
των εκχώρησης δικαιώματος υπογραφής «Με εντολή 
Υπουργού» στον Ειδικό Γραμματέα του ΥΠ.Ε.Π.Θ.» 

9. Το άρθρο 3 παρ. 4 του Ν. 2530/97 (ΦΕΚ 218/τ.Α'/ 
23-10-97). 

10. Την από 7-12-99 Υπεύθυνη Δήλωση του Ν. Καρα- 
μούζη για συνέχεια ένταξής του στο καθεστώς μερικής 
απασχόλησης. 

11. Την απόφαση της Συγκλήτου του Πανεπιστημίου 
Πειραιώς (συν. 1η/14-10-1999), αποφασίζουμε: 

Παρέχουμε την άδεια στον Νικόλαο Καραμούζη, Ανα¬ 
πληρωτή καθηγητή μερικής απασχόλησης στο Τμήμα 
Χρηματοοικονομικής και Τραπεζικής Διοικητικής του 
Παν/μίου Πειραιώς, προκειμένου να κατέχει και τη θέση 
του Οικονομικού Συμβούλου στην Τράπεζα Ε.Ε.Ο. ΕΨ- 
ΗΟΒΑΝΚΑΈ. 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης 
απασχόλησης, εφόσον είχε προηγηθεί η υποβολή αίτη¬ 
σης χορήγησης της σχετικής άδειας, αλλιώς από την ημέ¬ 
ρα υποβολής της αίτησης. 

Η απόφαση αυτή να δημοσιευθεί στην εφημερίδα της 
Κυβερνήσεως. 

(Άρθρο 1 παρ. Ιγτου Ν.301/76 ΦΕΚτ.Α'). 

Αθήνα, 21 Δεκεμβρίου 1999 

Με εντολή Υπουργού 
Ο Ειδικός Γραμματέας 
ΔΙΟΝΥΣΗΣ ΚΛΑΔΗΣ 

-Φ- 

Αριθ. 56 (8) 

Ιδιωτικοποίηση της Ανώνυμης Εταιρείας με την επωνυμία 
«ΕΛΛΗΝΙΚΗ ΒΙΟΜΗΧΑΝΙΑ ΟΧΗΜΑΤΩΝ ΑΈ.» με την 
πώληση μετοχών κυριότητας της «ΕΛΛΗΝΙΚΗΣ ΤΡΑ¬ 
ΠΕΖΑΣ ΒΙΟΜΗΧΑΝΙΚΗΣ ΑΝΑΠΤΥΞΕΩΣ ΑΈ.»της «ΓΕ¬ 
ΝΙΚΗΣ ΤΡΑΠΕΖΑΣ ΤΗΣ ΕΛΛΑΔΟΣ Α.Ε.»του «ΜΕΤΟΧΙ¬ 
ΚΟΥ ΤΑΜΕΙΟΥ ΑΕΡΟΠΟΡΙΑΣ» και της «ΔΗΜΟΣΙΑΣ 
ΕΠΙΧΕΙΡΗΣΗΣ ΚΙΝΗΤΩΝ ΑΞΙΩΝ Α.Ε.». 

Η ΔΙΥΠΟΥΡΓΙΚΗ ΕΠΙΤΡΟΠΗ ΑΠΟΚΡΑΤΙΚΟΠΟΙΗΣΗΣ 

Αποτελούμενη από τους Υπουργούς Εθνικής Οικονο¬ 
μίας και Οικονομικών και Ανάπτυξης, κατά τη συνεδρίασή 

της την 9.11.1999 με θέμα την «ΕΛΛΗΝΙΚΗ ΒΙΟΜΗΧΑΝΙΑ 
ΟΧΗΜΑΤΩΝ Α.Ε.», αφού έλαβε υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά Όρ¬ 
γανα», όπως τροποποιήθηκε και ισχύει. 

2. Των άρθρων 1,2, 3, 5 και 6 του Ν. 2000/91 «Για την 
αποκρατικοποίηση, απλούστευση των διαδικασιών εκκα¬ 
θάρισης, ενισχύσεων των κανόνων ανταγωνισμού και άλ¬ 
λες διατάξεις», όπως έχει τροποποιηθεί. 

3. Του άρθρου 22του Νόμου 2503/1997 (ΦΕΚ107Α) «Δι¬ 
οίκηση, οργάνωση στελέχωση της Περιφέρειας κλπ». 

4. Του άρθρου 27 του Ν. 2081/1992 (ΦΕΚΑ154), με το 
οποίο προστέθηκε άρθρο 29Α στον Ν. 1558/1985 και το 
γεγονός ότι από την παρούσα απόφαση δεν προκαλείται 
δαπάνη σε βάρος του Κρατικού Προϋπολογισμού. 

5. Του άρθρου 24 του Ν. 2733/1999 (ΦΕΚ Α155) «Σύ¬ 
σταση Νέας Χρηματιστηριακής Αγοράς (ΝΕ.Χ.Α.), ρυθμί¬ 
σεις γενικότερων θεμάτων της Κεφαλαιαγοράς, των Δη¬ 
μοσίων Επιχειρήσεων και Οργανισμών, της Ανώνυμης 
Εταιρείας Διώρυγας Κορίνθου και άλλες διατάξεις». 

6. Την από 7.4.1998 Απόφαση της Διϋπουργικής Επι¬ 
τροπής Αποκρατικοποίησης. 

7. Τις σχετικές αποφάσεις των μετόχων της Εταιρείας, 
αποφάσισε: 

1. Την ιδιωτικοποίηση της Ανώνυμης Εταιρείας με την 
επωνυμία «ΕΛΛΗΝΙΚΗ ΒΙΟΜΗΧΑΝΙΑ ΟΧΗΜΑΤΩΝ Α.Ε.» 
με την πώληση μετοχών κυριότητας της «ΕΛΛΗΝΙΚΗΣ 
ΤΡΑΠΕΖΑΣ ΒΙΟΜΗΧΑΝΙΚΗΣ ΑΝΑΠΤΥΞΕΩΣ Α.Ε.», της 
«ΓΕΝΙΚΗΣ ΤΡΑΠΕΖΑΣ ΤΗΣ ΕΛΛΑΔΟΣ Α.Ε.», του «ΜΕΤΟ¬ 
ΧΙΚΟΥ ΤΑΜΕΙΟΥ ΑΕΡΟΠΟΡΙΑΣ» καιτης «ΔΗΜΟΣΙΑΣ ΕΠΙ¬ 
ΧΕΙΡΗΣΗΣ ΚΙΝΗΤΩΝ ΑΞΙΩΝ Α.Ε.». 

2. Η πώληση θα πραγματοποιηθεί σύμφωνα με τις δια¬ 
τάξεις των άρθρων 5 παρ. 1 περ. β'καιθπαρ.Ι περ. β'του 
Ν. 2000/1991 καθώς και τους λοιπούς όρους που θα θέ¬ 
σουν οι πωλητές - μέτοχοι και θα αφορά, είτε σε (α) μετο¬ 
χές που αντιπροσωπεύουν ποσοστό 60% του συνόλου 
των μετοχών της Εταιρείας, είτε σε (β) μετοχές που αντι¬ 
προσωπεύουν ποσοστό 43% του συνόλου των μετοχών 
της Εταιρείας, στη περίπτωση αυτή σε συνδυασμό με την 
ανάθεση της διαχείρισης (πΐ3Π39Θπΐθπί) της επιχείρησης 
σύμφωνα μετιςδιατάξειςτωνάρθρωνδπαρ. 1 περ.στκαι 
6παρ.1 περ.β'του Ν. 2000/1991. 

2. Τη συνέχιση, προς τον σκοπό αυτό, της παροχής υπη¬ 
ρεσιών χρηματοοικονομικού συμβούλου από την επιλε- 
γείσα από τους μετόχους της Εταιρείας κοινοπραξία ΟΟΡ 
- ΕΨΒΟΟΟΒΡ και την ανάθεση των έργων (α) της αποτί¬ 
μησης της αξίας της επιχείρησης στην ΕΡΘ ΕΨΒΟΒΑΝΚ 
και (β) της παροχής υπηρεσιών νομικού συμβούλου στο 
δικηγορικό γραφείο Ιωάννης Δρυλλεράκης και Συνεργά¬ 
τες. 

3. Την έγκριση, προς το σκοπό αυτό, των συνημμένων 
στην παρούσα σχεδίων συμβάσεων: 

(α) παροχής υπηρεσιών χρηματοοικονομικού συμβού¬ 
λου με την κοινοπραξία ΟΟΡ - ΕΙΙΒΟΟΟΒΡ 

(β) αποτίμησης της αξίας της επιχείρησης με την ΕΡΘ 
ΕϋΒΟΒΑΝΚ 

(γ) παροχής νομικών υπηρεσιών νομικού συμβούλου με 
το δικηγορικό γραφείο Ιωάννη Δρυλλεράκη και Συνεργα¬ 
τών. 

4. Την ανάληψη των πάσης φύσεως δαπανών για την 
ιδιωτικοποίηση της εταιρείας από τους μετόχους και κατ’ 
αναλογία της προς εκποίηση συμμετοχής τους. 


5. Την εξουσιοδότηση του Υφυπουργού Οικονομικών 
Νικολάου Χριστοδουλάκη να υπογράψει ως εκπρόσωπος 
του Ελληνικού Δημοσίου στις παραπάνω συμβάσεις πα¬ 
ροχής υπηρεσιών και κάθε σχετικό έγγραφο για την υλο¬ 
ποίηση της παρούσας. 

6. Η παρούσα να δημοσιευθεί στην Εφημερίδα της Κυ- 
βερνήσεως 

Αθήνα, 9 Νοεμβρίου 1999 

Τα μέλη της Διϋπουργικής 
Επιτροπής Αποκτατικοποίησης 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 89 (9) 

Πώληση μετοχών κυριότητας του Ελληνικού Δημοσίου 
καιτης Ελληνικής Τράπεζας Βιομηχανικής Αναπτύξε- 
ως (Ε.Τ.Β.Α.) που αντιπροσωπεύουν ποσοστό έως 
49% του συνολικού μετοχικού κεφαλαίου της Ανώνυ¬ 
μης Εταιρείας «ΕΛΛΗΝΙΚΗ ΑΕΡΟΠΟΡΙΚΗ ΒΙΟΜΗΧΑ¬ 
ΝΙΑ (Ε.Α.Β)» σε συνδυασμό με την ανάθεση της δια¬ 
χείρισης (πΐ3Π39θΐΎΐθηΙ) της Επιχείρησης. 

Η ΔΙΥΠΟΥΡΓΙΚΗ ΕΠΙΤΡΟΠΗ ΑΠΟΚΡΑΤΙΚΟΠΟΙΗΣΗΣ 

Αποτελούμενη από τους Υπουργούς Εθνικής Οικονο¬ 
μίας και Οικονομικών και Ανάπτυξης, κατά τη συνεδρίασή 
της την 25.11.1999 με θέμα την «ΕΛΛΗΝΙΚΗ ΑΕΡΟΠΟΡΙ¬ 
ΚΗ ΒΙΟΜΗΧΑΝΙΑ Α.Ε.», έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά όρ¬ 
γανα» (ΦΕΚ 137 Α). 

2. Του Ν. 2000/1991 «Γ ια την αποκρατικοποίηση, απλού¬ 
στευση των διαδικασιών εκκαθάρισης, ενισχύσεως των 
κανόνων του ανταγωνισμού και άλλες διατάξεις» (ΦΕΚ 
206 Α), όπως τροποποιήθηκε και ισχύει. 

3. Του Ν. 1892/1990 «Για τον εκσυγχρονισμό και την 
ανάπτυξη και άλλες διατάξεις» (ΦΕΚ 101 Α). 

4. Του άρθρου 27 του Ν. 2081/1992 (ΦΕΚ 154 Α), με το 
οποίο προστέθηκε άρθρο 29Α στον Ν. 1558/1985 και το 
γεγονός ότι από την παρούσα απόφαση δεν προκαλείται 
δαπάνη σε βάρος του κρατικού προϋπολογισμού. 

5. Του άρθρου 22 του Ν. 2503/1997 (ΦΕΚ 107Α) «Διοί¬ 
κηση, οργάνωση, στελέχωση της Περιφέρειας κλπ.». 

6. Την εισήγηση του Υπουργού Εθνικής Οικονομίας και 
Οικονομικών. 

7. Την από 20 Οκτωβρίου 1999 Απόφαση της Διυπουρ¬ 
γικής Επιτροπής Αποκρατικοποίησης, αποφάσισε: 

1. Την πώληση, σύμφωνα με τη διάταξη του άρθρου 5 
παρ. 1 περ. β και τη διαδικασία του άρθρου 6 παρ. 1 β του 
Ν. 2000/91, μετοχών κυριότηταςτου Ελληνικού Δημοσίου 
και της Ελληνικής Τράπεζας Βιομηχανικής Αναπτύξεως 
(Ε.Τ.Β.Α.) που αντιπροσωπεύουν ποσοστό έως 49% του 
συνολικού μετοχικού κεφαλαίου της ανώνυμης εταιρείας 
«ΕΛΛΗΝΙΚΗ ΑΕΡΟΠΟΡΙΚΗ ΒΙΟΜΗΧΑΝΙΑ (Ε.Α.Β.)» σε 
συνδυασμό με την ανάθεση της διαχείρισης (γπβπβρθ- 
πίθηΐ) της Επιχείρησης, σύμφωνα με τη διάταξη του άρ¬ 
θρου 5 παρ. 1 περ. στ' και τη διαδικασία του άρθρου 6 παρ. 
1 βτουΝ. 2000/91. 

2. Την έγκριση, προς το σκοπό αυτό, των συνημμένων 
στην παρούσα σχεδίων συμβάσεων: 

(α) παροχής υπηρεσιών χρηματοοικονομικού συμβού¬ 
λου με την ΒαΙοπΊοη δπιίΐό Βαπίθγ. 

(β) αποτίμησης της αξίας της επιχείρησης με την Βοοζ 
ΑΝθπ από ΗαπιίΙΙοη ΘπιόΗ. 

(γ) παροχής υπηρεσιών νομικού συμβούλου με το δικη¬ 
γορικό γραφείο Δημήτρη Ηλία Παρασκευά. 

3. Την εξουσιοδότηση του Υφυπουργού Οικονομικών 
Νικόλαου Χριστοδουλάκη να υπογράψει ως εκπρόσωπος 


του Ελληνικού Δημοσίου στις παραπάνω συμβάσεις πα¬ 
ροχής υπηρεσιών. 

4. Η παρούσα να δημοσιευτεί στην Εφημερίδα της Κυ- 
βερνήσεως. 

Αθήνα, 25 Νοεμβρίου 1999 
Τα μέλη της Διϋπουργικής 
Επιτροπής Αποκτατικοποίησης 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΕΥΑΓΓΕΛΟΣ ΒΕΝΙΖΕΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




